# Eleccions al Parlament Europeu de 1987 (Espanya)

Les eleccions al Parlament Europeu de 1987 a Espanya van tenir lloc el dimecres, 10 de juny d'aquell any de forma simultània a les eleccions municipals i autonòmiques.
Foren escollits els 60 eurodiputats que havien de representar Espanya segons els termes fixats en l'article 10 de l'Acta d'Adhesió d'Espanya a la Comunitat Europea Segons els termes de l'adhesió, les eleccions havien de realitzar-se en un termini de dos anys des de l'adhesió, pel que els eurodiputats escollits a les eleccions de 1987 ocuparien el seu càrrec únicament el temps restant de la legislatura 1984-1989 del Parlament Europeu. Espanya, juntament amb Portugal, s'havia adherit a la Comunitat Europea l'1 de gener de 1986 i havia estat representada al Parlament Europeu per 60 delegats escollits proporcionalment d'entre els parlamentaris (diputats i senadors) de cada partit fins que se celebressin les eleccions (corresponien a la II Legislatura, 1982-1986), segons l'article 28 de l'Acta d'adhesió. Portugal, a la qual li corresponien 24 eurodiputats, els va escollir el 17 de juny. D'acord amb el disposat a la Llei Orgànica 5/1985, de 19 de juny, del Règim Electoral General (article 214), existeix una única circumscripció electoral sense llindar electoral (percentatge mínim per a ser adjudicatari d'escons; en les generals espanyoles és del 3%).

## Resultats

La participació va ascendir al 68,52%. Dels vots emesos, l'1,19% va ser nul. Dels vàlids, el 0,99% fou en blanc. El nombre de vots a candidatures fou de 19.071.497. De les 35 candidatures presentades, només set van obtenir representació. La llista més votada va ser la del Partit Socialista Obrer Espanyol (PSOE), el qual, no obstant això, va perdre cinc punts respecte als resultats de les generals de l'any anterior. Un altre fet rellevant van ser els resultats d'Herri Batasuna, especialment quant als vots obtinguts fora del País Basc i Navarra. Dels 360.952 vots rebuts, HB va obtenir 110.000 fora d'aquestes comunitats, cosa que li va permetre aconseguir un eurodiputat. HB havia rebut el suport d'organitzacions com el Moviment Comunista, la Lliga Comunista Revolucionària o el Moviment de Defensa de la Terra. Els resultats de les candidatures que van obtenir més de l'1% dels vots van ser els següents:
← Eleccions al Parlament Europeu de 1987 → :
| Partit | Cap de llista | Vots | % | Escons | +/- |
| PSOE | Fernando Morán | 7.522.706 | 39,06 | 28 / 60 | 8 |
| Aliança Popular$^a$ | Manuel Fraga | 4.747.283 | 24,65 | 17 / 60 | = $^b$ |
| Centro Democrático y Social | Eduard Punset i Casals | 1.976.093 | 10,26 | 7 / 60 | 7 |
| Izquierda Unida$^b$ | Fernando Pérez Royo | 1.011.830 | 5,25 | 3 / 60 | 3 |
| Convergència i Unió | Carles Gasòliba i Böhm | 853.603 | 4,43 | 3 / 60 | 1 |
| Herri Batasuna | Txema Montero | 360.952 | 1,87 | 1 / 60 | 1 |
| Coalició per l'Europa dels Pobles | Carlos Garaikoetxea | 326.911 | 1,7 | 1 / 60 | 1 |
| Esquerra dels Pobles | Mario Onaindia Natxiondo | 261.328 | 1,36 | 0 / 60 | 1$^d$ |
| Unió Europeísta | Jon Gangoiti Llaguno | 226.570 | 1,18 | 0 / 60 | 2 |
| Partit dels Treballadors - Unitat Comunista | Santiago Carrillo | 222.680 | 1,16 | 0 / 60 | = |
$^a$ Inclou Unió del Poble Navarrès i Centristes de Galícia $^b$ El 1985 havien estat escollits 17 europarlamentaris d'entre els parlamentaris de Coalició Popular. Des d'aleshores, la coalició es va trencar i Aliança Popular es presentà en solitari a les eleccions de 1987. $^c$ Inclou Iniciativa per Catalunya. $^d$ Juan María Bandrés (EE) havia estat nomenat eurodiputat el 1986 en representació del Grup Mixt. L'eurodiputat que li corresponia fou adjudicat mitjançant un sortig entre els onze diputats (no senadors) d'aquest grup.

### Distribució per Grups Europeus

Distribució per al 2n Parlament Europeu (1984–1989) :
| Grups Europeus | Grups Europeus | Partits de l'Estat espanyol | Escons | Total | % |
| | Grup Socialista (SOC) | PSOE | 28 | 28 | 46.67 |
| | Demòcrates Europeus (ED) | Aliança Popular (AP) | 17 | 17 | 28.33 |
| | Grup Comunista i Aliats (COM) | Partit Comunista d'Espanya (PCE) Iniciativa per Catalunya (IC) Partit d'Acció Socialista (PASOC) | 1 1 1 | 3 | 5.00 |
| | Partit Liberal Demòcrata i Reformista (LDR) | Convergència (CDC) | 2 | 2 | 3.33 |
| | Partit Popular Europeu (EPP) | Unió (UDC) | 1 | 1 | 1.67 |
| | Arc de Sant Martí (RBW) | Eusko Alkartasuna (EA) | 1 | 1 | 1.67 |
| | No-Inscrits (NI) | Centre Democràtic i Social (CDS) Herri Batasuna (HB) | 7 1 | 8 | 13.33 |
| Total | Total | Total | 60 | 60 | 100.00 |

## Eurodiputats elegits

| N.º | Nom | Lista |
| 1 | Fernando Morán López | PSOE |
| 2 | Manuel Fraga Iribarne | AP |
| 3 | Enrique Barón Crespo | PSOE |
| 4 | Manuel Medina Onega | PSOE |
| 5 | Fernando Suárez González | AP |
| 6 | Eduard Punset i Casals | CDS |
| 7 | Josep Verde i Aldea | PSOE (PSC) |
| 8 | Luis Guillermo Perinat Elio | AP |
| 9 | Luis Planas Puchades | PSOE |
| 10 | Juan Colino Salamanca | PSOE |
| 11 | Miguel Arias Cañete | AP |
| 12 | Ana Miranda de Lage | PSOE |
| 13 | Fernando Pérez Royo | IU (PCE) |
| 14 | Raúl Morodo Leoncio | CDS |
| 15 | Pío Cabanillas Gallas | AP |
| 16 | Josep Pons Grau | PSOE |
| 17 | Carles Alfred Gasòliba i Böhm | CiU (CDC) |
| 18 | Francisco Oliva Garcia | PSOE |
| 19 | Antonio Navarro Velasco | AP |
| 20 | Joan Colom i Naval | PSOE (PSC) |
| 21 | Ludivina García Arias | PSOE |
| 22 | José María Álvarez de Eulate Peñaranda | AP |
| 23 | Rafael Calvo Onega | CDS |
| 24 | José Luis García Raya | PSOE |
| 25 | Domènec Romera Alcázar | AP |
| 26 | José Álvarez de Paz | PSOE |
| 27 | José Vázquez Fouz | PSOE |
| 28 | José María Lafuente López | AP |
| 29 | Antoni Gutiérrez Díaz | IU (PSUC) |
| 30 | Julián Grimaldos Grimaldos | PSOE |
| 31 | Federico Mayor Zaragoza | CDS |
| 32 | Carlos Robles Piquer | AP |
| 33 | Bárbara Dührkop Dührkop | PSOE |
| 34 | Enrique Sapena Granell | PSOE |
| 35 | Arturo Juan Escuder Croft | AP |
| 36 | Concepción Ferrer i Casals | CiU (Unió) |
| 37 | Mateo Sierra Bardají | PSOE |
| 38 | Xavier Rubert de Ventós | PSOE (PSC) |
| 39 | Pedro Argüelles Salaverría | AP |
| 40 | Carmen Díez de Rivera Icaza | CDS |
| 41 | Esteban Caamaño Bernal | PSOE |
| 42 | José Luis Valverde López | AP |
| 43 | José María Montero Zabala | HB |
| 44 | Carlos Bru Purón | PSOE |
| 45 | Jesús Cabezón Alonso | PSOE |
| 46 | Ramón Díaz del Río Jaúdenes | AP |
| 47 | Alonso Puerta Gutiérrez | IU (PASOC) |
| 48 | José Emilio Cervera Cardona | CDS |
| 49 | Eusebio Cano Pinto | PSOE |
| 50 | Carlos Garaikoetxea Urriza | EA-ERC-PNG |
| 51 | Salvador Garriga Polledo | AP |
| 52 | Juan de Dios Ramírez Heredia | PSOE |
| 53 | Víctor Manuel Arbeloa Muru | PSOE |
| 54 | Carmen Llorca Vilaplana | AP |
| 55 | Javier Sanz Fernández | PSOE |
| 56 | Joaquim Muns i Albuixech | CiU (CDC) |
| 57 | José Coderch i Planas | CDS |
| 58 | Manuel García Amigo | AP |
| 59 | José Miguel Bueno Vicente | PSOE |
| 60 | José Cabrera Bazán | PSOE |

## Referències

* ↑ «Fuentes de informacion de Elecciones». Arxivat de l'original el 2009-07-14. [Consulta: 27 desembre 2009]. «Detalle de Elecciones». Arxivat de l'original el 2011-05-25. [Consulta: 27 desembre 2009].
* ↑ .Documents relatius a l'adhesió del Regne d'Espanya i la República Portuguesa a les Comunitats Europees Arxivat 2011-10-11 a Wayback Machine.
* ↑ «Llei Orgànica 5/1985, de 19 de juny, del Règim Electoral General». Arxivat de l'original el 2008-12-15. [Consulta: 27 desembre 2009].
* ↑ Herri Batasuna farà campanya fora d'Euskadi per a Estrasburg, El País, 27 d'abril de 1987
* ↑ HB augura el creixement d'una esquerra altenativa al PSOE, El País, 8 de juny de 1987
* ↑ «Parlamento Europeo -». [Consulta: 10 febrer 2024].

## Enllaços externs

* Eleccions al Parlament Europeu de 1987, a la pàgina d'eleccions espanyoles de Carles Tek.
* Resultats eleccions al Parlament Europeu a Europe Politique.